Diari Oficial de la Generalitat Valenciana


Sumari del DOGV 9393, del 28-07-2022 (2022/7141)

RESOLUCIÓ d'11 de juliol de 2022, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de crèdit de l'exercici 2021 a l'exercici 2022 del pressupost de LABORA, per import de dos-cents trenta-tres milions sis-cents huitanta-tres mil cinc-cents vint-i-un euros amb setanta-dos cèntims (056.820.336,72 euros).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7141


Data del document
:   11-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 de juliol de 2022, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de crèdit de l'exercici 2021 a l'exercici 2022 del pressupost de LABORA, per import de dos-cents trenta-tres milions sis-cents huitanta-tres mil cinc-cents vint-i-un euros amb setanta-dos cèntims (898.143.386,72 euros). [2022/7141]  
  
  
La Llei 4/2020, de 30 de desembre, de pressupostos de la Generalitat per la qual es va aprovar el pressupost de LABORA Servei Valencià d'Ocupació i Formació per a l'exercici 2021, incloïa en el programa 322.50 «Servei Valencià d'Ocupació i Formació» el finançament de les operacions corrents i de capital d'aquest organisme, amb una dotació inicial de 716.426.273,00 euros, per a dur a terme, entre altres, actuacions cofinançades per fons de la Unió Europea, Fons Social Europeu (FSE), en el marc del POCV 2014-2020 REACT-EU i del PO-YEI 2014-2020 REACT-EU, en ser LABORA Servei Valencià d'Ocupació i Formació el competent de la seua gestió i la Generalitat responsable de la seua execució.  
A més, el pressupost de LABORA Servei Valencià d'Ocupació i Formació es finança amb els fons que anualment, distribueix el Servei Públic d'Ocupació Estatal (SEPE) entre les comunitats autònomes amb competències transferides en l'àmbit laboral, assignant a la Comunitat Valenciana un import total de 936.439.513 euros, en virtut d'Acord de la Conferència Sectorial d'Ocupació i Assumptes Laborals, adoptat en la reunió que va tindre lloc el 28 d'abril de 2021, i de l'Ordre TES/527/2021, de 26 de maig, per la qual es distribueixen territorialment per a l'exercici econòmic de 2021, la qual cosa ascendeix a un total de 444.064.628,00, dels quals 589.940.320,00 euros corresponen a programes de foment d'ocupació i inserció laboral, 47.540.915,00 euros a programes de formació professional per a l'ocupació i 5.827.125,00 euros per a la modernització dels serveis públics d'ocupació.  
  
En la citada ordre, en el seu segon article s'estableix que en aplicació del que es disposa en la regla cinquena de l'article 86.2 de la Llei 47/2003, de 26 de novembre, per a l'execució d'accions i mesures de polítiques actives d'ocupació, «els romanents de fons no compromesos resultants en finalitzar cada exercici, que es troben en poder de les comunitats autònomes, continuaran mantenint el destí específic per al qual van ser transferits i s'utilitzaren en el següent exercici com a situació de tresoreria en l'origen com a romanents que seran descomptats de la quantitat que corresponga transferir a cada comunitat autònoma.»  
  
A més, la Conferència Sectorial del Sistema de Qualificacions i Formació per a l'Ocupació que va tindre lloc el dia 27 d'abril de 2021 va aprovar els criteris de repartiment i distribució dels crèdits, i va assignar a la Comunitat Valenciana per a l'exercici pressupostari 2021 un import de 34.659.049,70 euros, per a la seua aplicació en iniciatives de formació professional dirigides prioritàriament als treballadors desocupats i ocupats, i per a accions de formació professional per a l'ocupació impartides amb caràcter extraordinari a través de la xarxa pública de centres de formació.  
Una vegada liquidat el pressupost i revisada la seua execució, s'ha comprovat que en determinats expedients derivats de la gestió de programes susceptibles de ser cofinançats amb fons finalistes han quedat pendents crèdits en fase de compromís, i en concret els finançats pel FSE, pels EPE i pel Ministeri d'Educació i Formació Professional, per la qual cosa es planteja la seua incorporació al pressupost de 2022, agrupació romanents, amb càrrec al romanent de tresoreria de l'organisme, per a finalitzar la seua gestió i rendir posteriorment la justificació dels fons rebuts.  
Vista la proposta del secretari autonòmic d'Ocupació i director general de LABORA, els informes favorables del Servei del Fons Social Europeu de la Direcció General de Fons Europeus de data 7 de juliol de 2022 i de la Intervenció Delegada en LABORA Servei Valencià d'Ocupació i Formació de data 11 de juliol 2022 i en aplicació del que es disposa en l'article 45 de la Llei 1/2015, de la Generalitat, d'Hisenda Pública, del Sector Públic Instrumental i de Subvencions, en els articles 8.3, 21, 24 i 26 de la Llei 8/2021, de 30 de desembre, de pressupostos de la Generalitat per a l'exercici 2022, en el Decret 7/2019, de 20 de juny, del president de la Generalitat, pel qual es determinan les secretàries autonòmiques de l'Administració del Consell i en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Dotar en l'estat d'ingressos del pressupost 2022, en l'aplicació 5264.9.66.89.5989.20452 «Romanent de tresoreria per a incorporació de romanents», un import de 174.089.256,72 euros.  
  
Segon  
Incorporar a l'estat de despeses del pressupost de 2022, agrupació de romanents, els compromisos de crèdits al tancament de l'exercici 2021, per un import de 710.617.815,72 euros, segons detall que es recull en l'annex I.  
  
València, 11 de juliol de 2022.- El conseller d'Economia Sostenible, Sectors Productius, Comerç i Treball: Rafael Climent González.